लगभग उन्तालीस वर्ष की आयु तक के जीवन में दसियों हजार परिवारों के विकास के लिए धरातलीय कार्य व प्रयास, दसियों लाख लोगों से सशरीर संवाद, लगभग सत्रह वर्षों से इंटरनेट के माध्यम से कई लाख अनजान लोगों से संवाद आदि करने से प्राप्त अनुभवों से मैंने यही समझा है कि मनुष्य जब तक मानव-निर्मित धर्म की अवधाराणाओं, मानव-निर्मित ईश्वर की अवधारणाओं, मानव-निर्मित संपत्ति व स्वामित्व की अवधारणाओं व विभिन्न स्तरों पर स्थापित व प्रायोजित इन मानव-निर्मित अवधारणाओं से बाहर नहीं निकलता है तब तक वह भले ही कितने शाब्दिक, तार्किक व प्रायोजनों के जाल रच ले वह जीता इन्हीं मानव-निर्मित अवधारणाओं की परतंत्रता में ही है। हम ढोंग को मानने व जीने के लिए मानव-निर्मित तंत्रों द्वारा अनुकूलित किए जाते हैं।